షరాఫుద్దీన్ అష్రాఫ్

షరాఫుద్దీన్ అష్రాఫ్ (జననం 1995 జనవరి 10) ఆఫ్ఘన్ క్రికెట్ ఆటగాడు. అతను 2014 జూలైలో ఆఫ్ఘనిస్తాన్ క్రికెట్ జట్టు తరపున అంతర్జాతీయ క్రికెట్ లోకి అడుగుపెట్టాడు.

2018 జూలైలో,అతను, 2018 ఘాజీ అమానుల్లా ఖాన్ ప్రాంతీయ వన్డే టోర్నమెంట్‌లో అమో షార్క్స్ తరఫున ఐదు మ్యాచ్‌లు ఆడి, పన్నెండు వికెట్లతో, అత్యధిక వికెట్లు తీసిన ఆటగాడిగా నిలిచాడు.  అతని ఆల్ రౌండ్ ప్రదర్శనకు ప్లేయర్ ఆఫ్ ది టోర్నమెంట్‌గా ఎంపికయ్యాడు.

అంతర్జాతీయ కెరీర్ 
అతను 2014 జూలైలో జింబాబ్వేతో జరిగిన మ్యాచ్‌లో ఆఫ్ఘనిస్తాన్ తరపున తన తొలి వన్డే అంతర్జాతీయ మ్యాచ్ ఆడాడు. అతను 2015 జూలై 9 న 2015 ICC వరల్డ్ ట్వంటీ20 క్వాలిఫైయర్ టోర్నమెంట్‌లో నెదర్లాండ్స్‌తో ట్వంటీ20 అంతర్జాతీయ రంగప్రవేశం చేసాడు.

2019 ఫిబ్రవరిలో అతను భారతదేశంలో ఐర్లాండ్‌తో జరిగిన వన్-ఆఫ్ మ్యాచ్ కోసం ఆఫ్ఘనిస్తాన్ టెస్ట్ జట్టులో ఎంపికయ్యాడు. కానీ ఆడలేదు.   2021 జూలైలో, అతను పాకిస్తాన్‌తో సిరీస్ కోసం ఆఫ్ఘనిస్తాన్ వన్ డే ఇంటర్నేషనల్ (ODI) జట్టులో నలుగురు రిజర్వ్ ఆటగాళ్ళలో ఒకడిగా ఎంపికయ్యాడు.  2021 సెప్టెంబరులో అతను, 2021 ICC పురుషుల T20 ప్రపంచ కప్ కోసం ఆఫ్ఘనిస్తాన్ జట్టుకు ఎంపికయ్యాడు.

మూలాలు 

జీవిస్తున్న ప్రజలు
1995 జననాలు
ఆఫ్ఘనిస్తాన్ క్రికెట్ క్రీడాకారులు